2010D0096 — FI — 01.01.2013 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:





Oikaisu









▼B

NEUVOSTON PÄÄTÖS 2010/96/YUTP,

annettu 15 päivänä helmikuuta 2010,

Somalian turvallisuusjoukkojen kouluttamiseen osallistumista koskevasta Euroopan unionin sotilasoperaatiosta







EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 28 ja 43 artiklan 2 kohdan, ottaa huomioon unionin ulkoasioiden ja turvallisuuspolitiikan korkean edustajan ehdotuksen, sekä katsoo seuraavaa: (1) Yhdistyneiden kansakuntien (YK) turvallisuusneuvosto korosti Somalian tilanteesta 26 päivänä toukokuuta 2009 hyväksymässään päätöslauselmassa 1872 (2009) Somalian turvallisuusjoukkojen uudelleenmuodostamisen, kouluttamisen, varustamisen ja tehtävissä pysymisen tärkeyttä ja kehotti jäsenvaltioita sekä alueellisia ja kansainvälisiä organisaatioita tarjoamaan teknistä apua Somalian turvallisuusjoukkojen kouluttamiseksi ja varustamiseksi. YK:n turvallisuusneuvosto palautti mieleen 30 päivänä marraskuuta 2009 hyväksymässään päätöslauselmassa 1897 (2009) aiemmat päätöslauselmansa ja toisti kunnioittavansa Somalian suvereniteettia, alueellista koskemattomuutta, poliittista riippumattomuutta ja yhtenäisyyttä. (2) Neuvosto päätti 27 päivänä heinäkuuta 2009 antamissaan päätelmissä tehostaa toimia rauhan ja kehityksen edistämiseksi Somaliassa. Neuvosto on tätä varten tarkastellut unionin mahdollisuuksia osallistua kansainvälisiin toimiin muun muassa turvallisuusalalla. (3) Neuvosto totesi 17 päivänä marraskuuta 2009 antamissaan päätelmissä, että unionin tuen lisäämistä Somalian turvallisuusalalle olisi harkittava Somalian tilannetta koskevaa kokonaisvaltaista Euroopan unionin lähestymistapaa noudattaen ja että tällaisen tuen olisi oltava osa laajempia ja johdonmukaisia puitteita, joihin sisältyy Euroopan unionin tiivis yhteistyö ja läheinen yhteensovittaminen Afrikan unionin, Yhdistyneiden kansakuntien ja muiden asiaankuuluvien kumppanien, erityisesti Amerikan yhdysvaltojen, kanssa. Afrikan unionin osalta neuvosto korosti lisäksi Afrikan unionin Somalian operaation (African Union Mission in Somalia, AMISOM) merkittävää asemaa. (4) Neuvosto hyväksyi 17 päivänä marraskuuta 2009 kriisinhallinnan toimintaperiaatteen, joka koskee mahdollista Euroopan turvallisuus- ja puolustusoperaatiota, jolla osallistutaan Somalian väliaikaisen liittohallituksen turvallisuusjoukkojen kouluttamiseen ja kehotti jatkamaan suunnittelutyötä. Tämän jälkeen poliittisten ja turvallisuusasioiden komitea nimitti suunnitteluviranomaisen. (5) Somalian väliaikainen liittohallitus ilmoitti 18 päivänä marraskuuta 2009 ja 23 päivänä tammikuuta 2010 päivätyllä kirjeillä arvostavansa unionin pyrkimyksiä sovittaa yhteen Somalian kansallisten joukkojen kouluttamista sekä sen ponnisteluja kohti rauhaa ja vakautta Somaliassa, sekä vakuutti unionille olevansa sitoutunut täyttämään velvoitteensa palvelukseen otettavien rekrytoinnin, koulutuksen ja tehtävissä pysymisen osalta; se korosti myös sitoutumistaan laajemman turvallisuusalaa koskevan politiikan noudattamiseen Somaliassa. (6) Somaliassa toimiva Afrikan unionin apulaiserityisedustaja ilmoitti 30 päivänä marraskuuta 2009 päivätyllä kirjeellä Afrikan unionin komission puolesta olevansa tyytyväinen siihen, että Euroopan unioni harkitsee myönteisesti yli 2 000:n Somalian joukkoihin kuuluvan kouluttamista. (7) Neuvosto valitsi 8 päivänä joulukuuta 2009 sotilaallisen strategiavaihtoehdon mahdolliselle EU:n sotilasoperaatiolle. (8) YK:n pääsihteeri viittasi 31 päivänä joulukuuta 2009 päivätyssä YK:n turvallisuusneuvostolle antamassaan selvityksessä Somalian turvallisuusjoukkojen kouluttamisen tukemiseksi toteutettavan mahdollisen Euroopan turvallisuus- ja puolustuspolitiikan puitteissa toteutettavan operaation osalta kriisinhallinnan toimintaperiaatteeseen ja korosti sitä, että Euroopan unionin kouluttajien odotetaan noudattavan yhdenmukaisia ja hyväksyttyjä opetussuunnitelmia, kun koulutuksen antamista koskeva Euroopan unionin suunnitelma pannaan täytäntöön. (9) Ugandan puolustusministeri ilmoitti 5 päivänä tammikuuta 2010 päivätyllä kirjeellä suhtautuvansa myönteisesti Euroopan unionin suunnittelemaan operaatioon Somalian turvallisuusalan tukemiseksi ja pyysi Euroopan unionia osallistumaan Somalian turvallisuusjoukkojen kouluttamiseen Ugandassa vähintään yhden vuoden ajan. (10) Unioni teki 20 päivänä tammikuuta 2010 väliaikaiselle liittohallitukselle tarjouksen osallistua Somalian turvallisuusjoukkojen kouluttamiseen. (11) Neuvosto päätti 25 päivänä tammikuuta 2010 antamissaan päätelmissä perustaa EU:n sotilasoperaation, jonka tarkoituksena on osallistua Somalian turvallisuusjoukkojen kouluttamiseen Ugandassa, jossa Somalian joukkoja jo nyt koulutetaan. Operaatio helpottaisi myös Euroopan unionin toimien sovittamista yhteen AMISOM:in toimien kanssa. Neuvosto päätti myös, että EU:n sotilasoperaatio aloitettaisiin seuraavien uusien koulutettavien palvelukseen oton yhteydessä suunnitelman mukaan keväällä 2010 ja että operaatio toteutettaisiin tiiviisti yhteen sovittaen kumppaneiden kanssa, mukaan lukien väliaikainen liittohallitus, Uganda, Afrikan unioni, Yhdistyneet kansakunnat ja Amerikan yhdysvallat. Neuvosto totesi, että tämä kouluttaminen on syytä toteuttaa osana laajempia kansainvälisiä toimia ja niin, että se käsittää muun muassa koulutettavien läpikäymisen, joukkojen seurannan ja ohjauksen myös sen jälkeen, kun ne ovat palanneet Mogadishuun, sekä sotilaiden palkkojen rahoituksen ja maksun. (12) Poliittisten ja turvallisuusasioiden komitean olisi neuvoston sekä unionin ulkoasioiden ja turvallisuuspolitiikan korkean edustajan alaisuudessa huolehdittava EU:n sotilasoperaation poliittisesta valvonnasta, annettava sille strategista ohjausta ja tehtävä asiaankuuluvat päätökset Euroopan unionista tehdyn sopimuksen 38 artiklan kolmannen alakohdan mukaisesti. (13) On tarpeen neuvotella ja tehdä kolmansien valtioiden osallistumista Euroopan unionin operaatioihin sekä Euroopan unionin yksikköjen ja henkilöstön asemaa koskevia kansainvälisiä sopimuksia. (14) Jäsenvaltioiden olisi vastattava tästä päätöksestä, jolla on sotilaallista merkitystä tai merkitystä puolustuksen alalla, aiheutuvista toimintamenoista Euroopan unionista tehdyn sopimuksen 41 artiklan 2 kohdan nojalla ja unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla (Athene)18 päivänä joulukuuta 2008 tehdyn neuvoston päätöksen 2008/975/YUTP ( 1 ), jäljempänä ’Athene-päätös’, mukaisesti. (15) Euroopan unionista tehdyn sopimuksen 28 artiklan 1 kohdan mukaan neuvoston päätöksissä on vahvistettava Euroopan unionille päätösten toteuttamiseksi tarjottavat keinot. Rahoitusohje EU:n sotilasoperaation yhteisiä kustannuksia varten 12 kuukauden ajaksi on paras tämänhetkinen arvio eikä vaikuta Athene-päätöksessä annettujen sääntöjen mukaisesti vahvistettavaan talousarvioon otettaviin lopullisiin määriin. sekä katsoo seuraavaa: ▼C1 (16) Tanskan asemasta tehdyn, Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn pöytäkirjan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla. Tanska ei osallistu tämän päätöksen täytäntöönpanoon eikä siten osallistu tämän operaation rahoittamiseen, ▼B ON HYVÄKSYNYT TÄMÄN PÄÄTÖKSEN:







▼M3

1 artikla

Operaatio

1. Unioni toteuttaa sotilaskoulutusoperaation edistääkseen Somalian kansalliselle hallitukselle vastuussa olevien Somalian kansallisten asevoimien perustamista ja vahvistamista Somalian tarpeiden ja painopisteiden mukaisesti.

2. Edellä 1 kohdassa asetettujen tavoitteiden saavuttamiseksi EU:n sotilasoperaatio toteutetaan Somaliassa ja Ugandassa Somalian viranomaisten opastamiseksi, neuvomiseksi ja tukemiseksi Somalian kansallisten asevoimien perustamisessa, Somalian kansallisen turvallisuus- ja vakautusohjelman täytäntöönpanossa ja Somalian kansallisten asevoimien koulutuksessa. EU:n sotilasoperaatio on myös valmis antamaan keinojensa ja voimavarojensa puitteissa tukea muille unionin toimijoille niiden turvallisuus- ja puolustusalan toimeksiantojen toteuttamisessa Somaliassa.

3. Toimeksiantojen mukaisten toimintojen toteuttaminen Somaliassa riippuu Somalian turvallisuustilanteesta ja poliittisten ja turvallisuusasioiden komitean poliittisesta ohjeistuksesta.

▼B

2 artikla

EU:n komentajan nimittäminen

▼M3

1. Prikaatikenraali Gerald AHERNE nimitetään EU:n operaation komentajaksi 1 päivästä helmikuuta 2013.

▼B

2. EU:n operaation komentaja ottaa hoitaakseen EU:n operatiivisen komentajan ja EU:n joukkojen komentajan tehtävät.

▼M3

3 artikla

Operaation esikunnan nimittäminen

1. Operaation esikunta pysyy aluksi edelleen Ugandassa, mutta se voidaan suunnitteluasiakirjojen mukaisesti siirtää toimeksiannon aikana Somaliaan. Se suorittaa sekä operaatioesikunnan että joukkojen esikunnan tehtävät.

2. Operaation esikuntaan kuuluu yhteystoimisto Nairobissa ja tukiyksikkö Brysselissä.

▼B

4 artikla

Operaation suunnittelu ja aloittaminen

Neuvosto hyväksyy päätöksen EU:n sotilasoperaation aloittamisesta operaatiosuunnitelman hyväksymisen jälkeen.

5 artikla

Poliittinen valvonta ja strateginen ohjaus

1. Poliittisten ja turvallisuusasioiden komitea, jäljempänä ’PTK’, huolehtii neuvoston ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, alaisuudessa EU:n sotilasoperaation poliittisesta valvonnasta ja strategisesta ohjaamisesta. Neuvosto valtuuttaa PTK:n tekemään asiaankuuluvat päätökset Euroopan unionista tehdyn sopimuksen 38 artiklan mukaisesti. Tähän sisältyvät valtuudet muuttaa suunnitteluasiakirjoja, muun muassa operaatiosuunnitelmaa ja johtamisjärjestelyä. Siihen sisältyvät myös valtuudet päättää EU:n sotilaskoulutusoperaation komentajan nimittämisestä. EU:n sotilasoperaation tavoitteita ja sen päättämistä koskeva päätösvalta säilyy neuvostolla.

2. PTK raportoi neuvostolle säännöllisin väliajoin.

3. Euroopan unionin sotilaskomitean, jäljempänä ’EUSK’, puheenjohtaja raportoi PTK:lle säännöllisin väliajoin EU:n sotilasoperaation toteuttamisesta. PTK voi kutsua EU:n operaation komentajan tarvittaessa kokouksiinsa.

6 artikla

Sotilaallinen johto

1. EUSK seuraa EU:n sotilasoperaation komentajan vastuulla toteutettavan EU:n sotilasoperaation asianmukaista täytäntöönpanoa.

2. EU:n operaation komentaja toimittaa säännöllisin väliajoin selvityksiä EUSK:lle. EUSK voi kutsua EU:n operaation komentajan tarvittaessa kokouksiinsa.

3. EUSK:n puheenjohtaja on EU:n operaation komentajan ensisijainen yhteyshenkilö.

▼M3

7 artikla

Unionin toimien johdonmukaisuus ja koordinointi

1. Korkea edustaja varmistaa, että tämän päätöksen täytäntöönpano on johdonmukainen unionin koko ulkoisen toiminnan kanssa, unionin kehitysohjelmat mukaan lukien.

2. EU:n operaation komentaja saa Afrikan sarven alueelle nimitetyltä EU:n erityisedustajalta ja alueella olevilta unionin asiaankuuluvilta edustustoilta paikallistason poliittista ohjeistusta, sanotun kuitenkaan vaikuttamatta johtamisjärjestelyyn.

3. EU:n sotilasoperaatio jatkaa ja tehostaa koordinointia EUNAVFOR Atalanta ja EUCAP Nestor -operaatioiden kanssa. EU:n operaatiokeskuksen aktivoimisesta Afrikan sarvessa toteutettavia yhteisen turvallisuus- ja puolustuspolitiikan operaatioita varten 23 päivänä maaliskuuta 2012 annetussa neuvoston päätöksessä 2012/173/YUTP ( 2 ) säädetyn toimeksiannon mukaisesti EU:n operaatiokeskus helpottaa tätä koordinointia ja tiedonvaihtoa johdonmukaisuuden, tehokkuuden ja synergian lisäämiseksi alueella toteuttavien kolmen yhteisen turvallisuus- ja puolustuspolitiikan operaation välillä.

4. EU:n sotilasoperaatio tekee tiivistä yhteistyötä muiden alueella olevien kansainvälisten toimijoiden kanssa, erityisesti Yhdistyneiden kansakuntien, AMISOMin, Amerikan yhdysvaltojen ja Ugandan kanssa, Somalian kansallisen hallituksen sovittujen tarpeiden mukaisesti.

▼B

8 artikla

Kolmansien valtioiden osallistuminen

1. Kolmansia valtioita voidaan Eurooppa-neuvoston asiaan liittyviä suuntaviivoja noudattaen kutsua osallistumaan operaatioon, sanotun kuitenkaan rajoittamatta unionin päätöksenteon riippumattomuutta tai yhteistä toimielinjärjestelmää.

2. Neuvosto valtuuttaa PTK:n pyytämään kolmansilta valtioilta osallistumistarjouksia ja tekemään asiaankuuluvat päätökset osallistumisehdotusten hyväksymisestä EU:n operaation komentajan ja EUSK:n suosituksesta.

3. Kolmansien valtioiden osallistumista koskevat yksityiskohtaiset menettelyt vahvistetaan sopimuksissa, jotka tehdään Euroopan unionista tehdyn sopimuksen 37 artiklan nojalla ja Euroopan unionin toiminnasta tehdyn sopimuksen 218 artiklassa määrättyä menettelyä noudattaen. Jos unioni ja jokin kolmas valtio ovat tehneet sopimuksen kyseisen valtion osallistumista unionin kriisinhallintaoperaatioihin koskevista puitteista, tällaisen sopimuksen määräyksiä sovelletaan tämän operaation yhteydessä.

4. Kolmansilla valtioilla, jotka osallistuvat EU:n sotilasoperaatioon sotilaallisesti merkittävällä tavalla, on samat operaation päivittäiseen hallintoon liittyvät oikeudet ja velvollisuudet kuin operaatioon osallistuvilla jäsenvaltioilla.

5. Neuvosto valtuuttaa PTK:n tekemään asiaankuuluvat päätökset osallistujien komitean perustamisesta, jos kolmansien valtioiden osallistuminen on sotilaallisesti merkittävää.

9 artikla

EU-johtoisen henkilöstön asema

EU-johtoisten yksikköjen ja henkilöstön asemasta, mukaan lukien niiden tehtävän suorittamisen ja sujuvan kulun edellyttämistä erioikeuksista, vapauksista ja muista takeista, voidaan sopia Euroopan unionista tehdyn sopimuksen 37 artiklan nojalla ja Euroopan unionin toiminnasta tehdyn sopimuksen 218 artiklan 3 kohdassa määrättyä menettelyä noudattaen tehdyllä sopimuksella.

▼M3

10 artikla

Rahoitusjärjestelyt

1. EU:n sotilasoperaation yhteisiä kustannuksia hallinnoidaan Euroopan unionin sellaisten operaatioiden yhteisten kustannusten rahoituksen hallinnointijärjestelmän perustamisesta, joilla on sotilaallista merkitystä tai merkitystä puolustuksen alalla, (Athene) 19 päivänä joulukuuta 2011 annetun neuvoston päätöksen 2011/871/YUTP ( 3 ), jäljempänä ’Athene-päätös, mukaisesti’.

2. Rahoitusohje EU:n sotilasoperaation yhteisiä kustannuksia varten 9 päivänä elokuuta 2011 päättyvälle kaudelle on 4,8 miljoonaa euroa. Athene-päätöksen 25 artiklan 1 kohdassa tarkoitettu rahoitusohjeen prosenttiosuus on 60 prosenttia.

3. Rahoitusohje EU:n sotilasoperaation yhteisiä kustannuksia varten 9 päivänä elokuuta 2011 alkavalle ja 31 päivänä joulukuuta 2012 päättyvälle kaudelle on 4,8 miljoonaa euroa. Athene-päätöksen 25 artiklan 1 kohdassa tarkoitettu rahoitusohjeen prosenttiosuus on 30 prosenttia.

4. Rahoitusohje EU:n sotilasoperaation yhteisiä kustannuksia varten 1 päivänä tammikuuta 2013 alkavalle kaudelle on 11,6 miljoonaa euroa. Athene-päätöksen 25 artiklan 1 kohdassa tarkoitettu rahoitusohjeen prosenttiosuus on 20 prosenttia ja Athene-päätöksen 32 artiklan 3 kohdassa tarkoitettuun sitoumukseen prosenttiosuus on 30 prosenttia.

11 artikla

Tietojen luovuttaminen

1. Korkealla edustajalla on valtuudet luovuttaa tarvittaessa ja operaation tarpeiden mukaisesti tähän päätökseen osallistuville kolmansille valtioille operaatiota varten tuotettuja EU:n turvallisuusluokiteltuja tietoja turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehdyn neuvoston päätöksen 2011/292/EU ( 4 ) mukaisesti:

a) enintään sille tasolle saakka, josta määrätään sovellettavassa, unionin ja asianomaisen kolmannen valtion välillä tehdyssä tietoturvallisuussopimuksessa;

b) tai enintään ”CONFIDENTIEL UE / EU CONFIDENTIAL” -tasolle saakka muissa tapauksissa.

2. Korkealla edustajalla on myös valtuudet luovuttaa operaation operatiivisten tarpeiden mukaisesti Yhdistyneille kansakunnille (YK) ja Afrikan unionille (AU) operaatiota varten tuotettuja EU:n turvallisuusluokiteltuja tietoja ”RESTREINT UE / EU RESTRICTED” -tasolle saakka päätöksen 2011/292/EU mukaisesti. Tätä varten vahvistetaan korkean edustajan sekä YK:n ja AU:n toimivaltaisten viranomaisten väliset järjestelyt.

3. Jos kyseessä on tarkasti määritelty ja välitön operatiivinen tarve, korkealla edustajalla on lisäksi valtuudet luovuttaa isäntävaltiolle operaatiota varten tuotettuja EU:n turvallisuusluokiteltuja tietoja ”RESTREINT UE / EU RESTRICTED” -tasolle saakka päätöksen 2011/292/EU mukaisesti. Tätä varten vahvistetaan korkean edustajan ja isäntävaltion toimivaltaisten viranomaisten väliset järjestelyt.

4. Korkealla edustajalla on valtuudet luovuttaa tähän päätökseen osallistuville kolmansille valtioille operaatiota koskeviin neuvoston käsittelyihin liittyviä EU:n turvallisuusluokittelemattomia asiakirjoja, joita koskee neuvoston työjärjestyksen ( 5 ) 6 artiklan 1 kohdan mukainen salassapitovelvollisuus.

5. Korkea edustaja voi siirtää tällaiset valtuudet sekä oikeuden sopia edellä mainituista järjestelyistä Euroopan ulkosuhdehallinnon henkilöstölle ja /tai EU:n operaation komentajalle.

▼B

12 artikla

Voimaantulo ja päättäminen

1. Tämä päätös tulee voimaan päivänä, jona se hyväksytään.

▼M3

2. EU:n sotilasoperaation toimeksianto päättyy 31 päivänä maaliskuuta 2015.

▼B

3. Tämä päätös kumotaan siitä päivästä alkaen, jona EU:n esikunta, Nairobissa oleva yhteystoimista ja Brysselissä oleva tukiyksikkö suljetaan, EU:n sotilasoperaation päättämistä koskevien hyväksyttyjen suunnitelmien mukaisesti ja rajoittamatta niiden Athene-päätöksessä säädettyjen EU:n sotilasoperaation tilintarkastuksen ja tilinpäätöksen esittämistä koskevien menettelyjen noudattamista.

13 artikla

Julkaiseminen

1. Tämä päätös julkaistaan Euroopan unionin virallisessa lehdessä.

2. Myös EU:n operaation komentajan nimittämistä sekä kolmansien valtioiden osallistumisen hyväksymistä ja osallistujien komitean perustamista koskevat PTK:n päätökset julkaistaan Euroopan unionin virallisessa lehdessä.